Segni zodiacałi

El segno zodiacałe o astrołòzego el ze, sia par l'astrołozia osidentałe che par cueła indiana (in sanscrito: राशि, rāśi), una de łe dódaze sudivizion in parte conpagne del zodìaco.

Par tradision, ogni segno zodiacałe el tołe el nome da na costełasion, sevindo el sevente órdene: Ariete, Toro, Zemełi, Cancro, Leon, Vèrzene, Bałansa, Scorpion, Sazitàrio, Capricorno, Acuàrio, Pesi.

In Osidente se tende a far destinsion in du tipi de zodìaco, una che divide l'eclìtega in 12 segni de conpagna longhesa, o sia 30 gradi par un totałe de 360°, un altro bazà invese su łe costełasion. L'asociasion intrà łe costełasion e ła pozision del Sołe in confronto a łe stełe fise ła cànbia inte el tenpo, par colpa de ła precesion dei ecuinosi: de consevensa, el zodìaco dei segni e cueło de łe costełasion oncó i rezulta sfazai intrà lori. L'astrołozia osidentałe ła se baza escluzivamente sul zodìaco dei segni, cusita cofà che i zera stai ideai miłeni fa.

Inte el costumar popołan se dòpara el dire "nàsar soto del segno de..." seguio dal nome de un segno zodiacałe. El signifegà el canbia in baze a ła tradision astrołòzega: inte el dòparo osidentałe se intende el segno zodiacałe inte el cuało se cata el Sołe inte el momento de ła nasimento de ła persona, mentre inte el dòparo indian se intende el segno zodiacałe sul cuało se cata ła Luna.

Sudivizion del zodìaco

La sudivizion del zodìaco in dódaze parte ła se orìzena inte l'astrołozia babiłoneze; łe dódaze sudivizion łe vien ciamae "segni" in cuanto łe ze raprezentae cadauna da un sìnboło.
Dopo de łe concuiste de Lisandro Magno l'astrołozia babiłoneze ła ze entrada in contato sia co ła cultura ełenìstega sia co cueła indiana, fazendo influensa so łe astrołozie locałi in vàrie magnere.

Par tradision cadaun segno zodiacałe el tołe el nome da na costełasion piasada drio del pian de l'eclìtega:
 NOME VÈNETO NOME SANSCRITO  COSTEŁASION  SIGNIFEGAR SÌNBOŁO Ariete  Meṣa (मेष)  Ariete  Ariete♈ Toro  Vṛṣabha (वृषभ)  Toro  Toro♉ Zemełi  Mithuna (मिथुन)  Zemełi  Zemełi♊ Cancro  Karka (कर्क)  Cancro  Granso♋ Leon  Siṃha (सिंह)  Leon  Leon♌ Vèrzene  Kanyā (कन्या)  Vèrzene  Dona♍ Bałansa  Tulā (तुला)  Bałansa  Bałansa♎ Scorpion  Vṛścika (वृश्चिक)  Scorpion  Scorpion♏ Sajitàrio  Dhanu (धनु)  Sazitàrio  Archero (in vèneto) Arco (in sanscrito)♐ Capricorno  Makara (मकर)  Capricorno  Mostro marin mitołòzego (meza càvara e mezo pese inte ła tradision osidentałe)♑ Acuàrio  Kunbha (कुम्भ)  Acuàrio  Portator d'àcua♒ Pesi  Mīna (मीन)  Pesi  Pesi♓

 Zodìaco tropegałe 
Inte ła tradision osidentałe se dòpara ła sudivizion denomenada tropegałe del zodìaco, che  ła ga rełasion col moto de revołusion de ła Tera da torno del Sołe; primadetuto el zodìaco el ze dividesto in cuatro setori in corispondensa dei du ecuinosi e dei du solstisi, dopo cadauni dei cuatro setori che in sta magnera i se forma i vien oncor-pì sudividesti in tre parte conpagne. Sta sudivizion ła se ciama "tropegałe".

Par tradision, el primo segno zodiacałe el ze l'Ariete. Par colpa de ła precesion dei ecuinosi che el ze de sirca un grado ogni 72 ani, ła cołocasion dei segni zodiacałi no ła coinside co cueła de łe costełasion.

 Zodìaco siderałe 
Inte ła tradision indiana se dòpara ła sudivizion denomenada siderałe del zodìaco, ła cuała ła ze fisa e no ła ga influensa da ła precesion dei ecuinosi; el zodìaco el ze dividesto in dódaze parte conpagne partindo dal "ponto de Ariete" (che no el va confondesto col "ponto vernałe" ciamà anca sto cuà de łe volte "ponto de Ariete" ma sto cuà in realtà el raprezenta el ponto de scumìsio del zodìaco tropegałe) o sia el ponto de scumìsio convensionałe de ła costełasion de l'Ariete.
La diferensa intrà el ponto vernałe e el ponto de Ariete (o sia intrà zodìaco tropegałe e zodìaco siderałe) in sanscrito se ciama ayanamsa e ghe ze vàrie scołe astrołòzeghe che le dà vałori vari dipendindo de andove che el vien considarà el scumìsio del segno de l'Ariete.
L'astrołozia indiana ła ze oncora oncó intemamente ligada a ła rełijon induista e partindo dal 1957 l'isteso goerno indian el ghea cura ła publegasion de un almanaco astrołòzego bazà sul vałore proponesto inte el 1952 dai astròłoghi Saha e Lahiri; sto vałore el zera de 23°51'21" inte el 2000 e el se inalsa de sirca 50" a l'ano.

Par tradision el segno zodiacałe che scumìsia inte el "ponto de Ariete" el ze ciamà Ariete; oncó, par colpa de vari movimenti de l'ase de rotasion terestre, ogni segno zodiacałe siderałe no el coincide pì co ła costełasion da ła cuała i ga tolto el nome.

 Clasifegasion de l'astrołozia osidentałe 
L'astrołozia osidentałe ła prezenta pì clasifegasion dei segni, bazai sui insiemi.

 Par ełemento 
La prima ła ze ligada ai 4 ełementi (fogo, tera, àrìa, àcua):

 Segni de fogo: Ariete, Leon, Sazitàrio. L'ełemento el raprezenta el desidèrio e l'enerzia creativa;
 Segni de tera: Toro, Vèrzene, Capricorno. L'ełemento el raprezenta łe resorse materiałi e i gaveri;
 Segni d'àrìa: Zemełi, Bałansa, Acuàrio. L'ełemento el raprezenta l'intełeto e ła capasità comunicativa;
 Segni d'àcua : Cancro, Scorpion, Pesi. L'ełemento el raprezenta l'imazenasion, i sentimenti e l'amore.

I segni i ze divise anca in "mascułini" (fogo e àrìa) e "femanini" (tera e àcua), co asociasion a estroversion e introversion.

 Par tipo 
La seconda ła se baza su ła pozision in confronto ai 4 ponti cardenałi:

 Segni cardenałi: Ariete, Cancro, Bałansa, Capricorno (scumìsio stajon). I ze asociai a inisiativa e creatività;
 Segni fisi: Toro, Leon, Scorpion, Acuàrio (sentro stajon). I ze asociai a stabiłità e determinasion;
 Segni mòbiłi: Zemełi, Vèrzene, Sazitàrio, Pesi (fine stajon). I ze asociai a inzegno e adatasion.

In baze a łe date convensionałi, se połe notar cofà el pasajo dal segno mòbiłe al cardenałe el avegne in coincidensa de l'ecuinòsio o sanò del solstìsio: l'avegnimento el segna, de fato, el pasajo da na stajon a cheła dopo.Astrologia, stagioni e segni zodiacali su dichesegnosei.it

 Par stajon 
In baze a ła stajon de partegnensa, se ła ga ła sevente destinsion:

 Primavera: Ariete, Toro, ZemełiSegni di primavera su dichesegnosei.it
 Istà: Cancro, Leon, VèrzeneSegni di estate su dichesegnosei.it
 Autuno: Bałansa, Scorpion, SajitàrioSegni di autunno su dichesegnosei.it
 Inverno: Capricorno, Acuàrio, PesiSegni di inverno su dichesegnosei.it

Se veda cofà che in ogni stajon el rezùltee asente un ełemento: l'àcua in primavera (stajon ùmidaAcqua su dichesegnosei.it), l'ària in istà (stajon caldaAria su dichesegnosei.it), ła tera in autuno (stajon seca)Terra su dichesegnosei.it, el fogo in inverno (stajon freda)Fuoco su dichesegnosei.it.

 Par segno oponesto 
La clasifegasion par oponesto ła ze n'altra destinsion, bazada su ła corispondensa de ła cuałità e su l'opozision dei ełementiOpozision su dichesegnosei.it.:

Primo segnoSecondo segnoQualitàConbinamentoPianeti (rezidensa-bando) Ariete  Bałansa  Cardenałe  Fogo - Àrìa  Marte - Vènere Toro  Scorpion  Fiso  Tera - Àcua  Venere - Pluton Zemełi  Sazitàrio  Mòbiłe  Àrìa - Fogo  Mercùrio - Zove Cancro  Capricorno  Cardenałe  Àcua - Tera  Luna - Saturno Leon  Acuàrio  Fiso  Fogo - Àrìa  Sole - Uran Vèrzene  Pesi  Mòbiłe   Tera - Àcua  Mercùrio - Netun

L'opozision ła consta, de fato, inte el conbinar el fogo a l'ària (elementi lejeri) e l'àcua a ła tera (elementi pezanti)Opposizione su dichesegnosei.it.: da ła parspetiva de łe stajon, ła primavera ła ze oponesta a l'autuno mentre l'istà el ze oponesta a l'inverno.Opposizione su dichesegnosei.it. Da tegner conto, in pì, che el domisiłio de un segno corisponde al bando del so oponesto.Opposizione su dichesegnosei.it.

 La secuensa 
La secuensa el nase da l'intersesion intrà i 4 elementi e i 3 tipi, finindo sensa de ogni pusìbiłe conbinasion.Fonte: Dizionario Treccani.

SegnoElementoTipoDurada Ariete  Fogo  Cardenale  21 de marso-20 de apriłe Toro  Tera  Fiso  21 de apriłe-20 de majo Zemełi  Àrìa  Mòbiłe  21 de majo-21 de zugno Cancro  Àcua  Cardenale  22 zugno-22 de lujo Leon  Fogo  Fiso  23 de lujo-23 de agosto Vèrzene  Tera  Mòbiłe  24 de agosto-22 de setenbre Bałansa  Àrìa  Cardenale  24 de setenbre-22 de otobre Scorpion  Àcua  Fiso  23 de otobre-22 de novenbre Sajitàrio  Fogo  Mòbiłe  23 de novenbre-21 de disenbre Capricorno  Tera  Cardenale  22 de disenbre-20 de zenaro Acuàrio  Àrìa  Fiso  21 zenaro-19 de febraro Pesi  Àcua  Mòbiłe  19 de febraro-20 de marso

 Notasion 

Altri projeti

 Linganbi foresti 

Categoria:Astrołozia